Z A P I S N I K

6. sjednice Vijeća Mjesnog odbora „Pavao Šubić“
Održane u ponedjeljak 11. listopada 2021. u prostorijama MO „Pavao Šubić“, Šubićeva 40/ll, s početkom u 18:00 sati

NAZOČNI ČLANOVI VIJEĆA:

Nikolina Hrust, Neven Penzar, Vladimir Resnik, Roman Roland, Andrea Vranić

Predsjedava Nikolina Hrust predsjednica Vijeća

Zapisnik vodi: Roman Roland, član Vijeća


Predsjednica konstatira da je na 6. sjednici VMO nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 6 sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 5. sjednice Vijeća, održane utorak, 22. rujna 2021. u 18.00 sati u prostorijama MO „Pavao Šubić“, Šubićeva 40/II

Članovi Vijeća primili su pisani materijal djelomično uz poziv, a dio na sjednici. Na prijedlog predsjednice Vijeće jednoglasno potvrđuje prijedlog Dnevnog reda:
1. Prioriteti za Planove komunalnih akcija (PKA) za 2022. godinu, donošenje zaključka

2. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina, traženje mišljenja

3. Program građenja komunalne infrastrukture 2021. – programi na području MO „Pavao Šubić“ (Izgradnja tramvajske pruge od Ulice kralja Zvonimira do okretišta Savišće, Tramvajska pruga od Kvaternikova trga do Domovinskog mosta, Rekonstrukcija ulice Grge Tuškana, Javna rasvjeta u ulici Marijana Derenčina

4. Program građenja komunalne infrastrukture i Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – prijedlozi, traže se

5. Plan komunalnih aktivnosti Gradske četvrti Donji grad u 2021. (9.2.2021.) – uvid u aktivnosti na području MO Pavao Šubić (Igrališta i zelene površine – Nove akcije u 2021. – DV Vedri dani, Makančeva – orezivanje drveća i hortikulturno uređenje dječjeg igrališta

6. Plan aktivnosti za mikročipiranje pasa u gradu Zagrebu

7. Čišćenje bloka Badel – pitanje nadležnosti

8. Uređenje klupa u parku Bartola Kašića (Neven Penzar)

9. Pitanja i prijedlozi

Ad 1. Prioriteti za Planove komunalnih akcija (PKA) za 2022. godinu, donošenje zaključka
Uspoređujući neizvedene projekte predviđene u 2021. godini i nove potrebe na području MO Pavao Šubić članovi Vijeća kao prijedloge za Planove komunalnih akcija za 2022. predlažu:

1. Uređenje parka Bartola Kašića, prvenstveno raspucalog kulira na podestima rasvjetnih tijela, ogradnih zidova uz stepenice i ispod klupa, te raspucalih stepenica. Uz ove radove popunila bi se i zelena ograda koja okviruje park i postavile nove drvene letvice na klupama.
2. Uređenje Parka kneza Zdeslava, prvenstveno preslagivanje i dopunu kamenih kocki pločnika i obnovu klupa čiji su betonski nosači oštećeni. U uređenje parka bio bi uključen i popravak fontane Želimira Janeša iz 1937., a postavljene u ovaj park 1947. godine. Okvir fontane ukrašen je reljefom s tekstom posvećenom moru, a unatoč, ne tako davnoj, restauraciji napukao je i propušta vodu. Usprkos položaju na vrlo prometnom mjestu, park je prepoznatljiv kao stjecište šahista, a zbog svoj komornog karaktera mogao bi dobiti i neku javnu namjenu poput povremenih nenametljivih kulturnih događanja (npr, koncerata klasične glazbe ili kantautora).
3. Čišćenje područja na području Bloka Badel i Gorica od nanesenog smeća, korova i invanzivnih biljnih vrsta. Područje na na čestici je u vlasništvu grada, a najveći dio smeća nastao je djelovanjem tvrtki koje posluju na tom području omeđenog ulicama Marijana Derenčina, Martievom i Šubićevom na kat. č. 6340, 6341/1, 6347, 6348/1, 6348/2.
4. Postavljanje jače i ekološki prihvatljive javne rasvjete u ulici Marijana Derenčina koja je, posebice u dijelu kod parkirališta na uglu s Martićevom, poprilično mračna.

5. Oslikavanje zida sa sjeverne strane parkirališta na uglu Derenčinove i Martićee ulice. Navedeni zid u jednom je periodu djelomice oslikan, no s vremenom su oslici, zbog vandalizma i utjecaja atmosferilija izblijedili ili su uništeni. S obzirom da taj zid uokviruje jednu veliku asfaltiranu površinu, a nalazi se u neposrednoj blizini škole, te na putu do dva dječja vrtića i doma zdravlja Medveščak, smatramo da bi njegovo ponovono oslikavanje dalo novu dimenziju prostora, a mladim umjetnicima (iz Škole za primijenjenu umjetnost i dizajn, Akademije likovnih umjetnosti ili priznatih grafitera) dalo priliku da se predstave javnosti.

U raspravi sudjeluju: Nikolina Hrust, Neven Penzar, Vlado Resnik, Roman Roland, Andrea Vranić
Vijeće jednoglasno donosi
ZAKLJUČAK

U Plan komunalnih akcija za 2022. godinu Vijeće MO „Pavao Šubić“ prijavljuje:
1. Obnovu parka Bartula Kašića (kat. č. 6480/1 i 6480/16) prvenstveno popravak kulira na podestima uličnih svjetiljki, ogradnih zidova kod sva četiri ulaza u park i podloge stepenica. (slikovni prilozi će biti dostavljeni naknadno)
2. Obnovu betonskih nosača klupa u Parku kneza Zdeslava (kat. č. 7524/3) i dijela podne obloge od kamenih kocki koji je uzdignut zbog djelovanja korijenja drveća ili kocke nedostaju. (slikovni prilozi će biti dostavljeni naknadno)
3. Provođenje čišćenja područja na području Bloka Badel i Gorica od nanesenog smeća, korova i invanzivnih biljnih vrsta u suradnji s gradskim službama ili odlukom upućenom korisnicima poslovnih prostora u sklopu navedenog područja. (slikovni prilozi će biti dostavljeni naknadno)
4. Oslikavanje zida duž sjeverne strane parkirališta na uglu Derenčinove i Martićeve ulice. (slikovni prilozi će biti dostavljeni naknadno)
Ad 2. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina, traženje mišljenja
Vijeće je suglasno s Nacrtom prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina i nema primjedbi vezano uz područje MO „Pavao Šubić“

Ad 4. Program građenja komunalne infrastrukture i Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – prijedlozi, traže se
Vijeće jednoglasno donosi

ZAKLJUČAK

Za Program građenja komunalne infrastrukture i Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. predlaže se:
1. Postavljanje jače i ekološki prihvatljive javne rasvjete u ulici Marijana Derenčina, predviđeno za 2021. godinu

2. Popravci asfaltiranih površina ne mjestima gdje zbog uleknuća uzrokuju stvaranje lokvi koje po kišnom vremenu i nakon njega predstavljaju problem pješacima zbog čestih zalijevanja od strane vozila koja se kreću kolnikom. (popis lokacija i foto prilozi stižu naknadno)
Ad 5. Plan komunalnih aktivnosti Gradske četvrti Donji grad u 2021. (9.2.2021.) – uvid u aktivnosti na području MO Pavao Šubić (Igrališta i zelene površine – Nove akcije u 2021. – DV Vedri dani, Makančeva – orezivanje drveća i hortikulturno uređenje dječjeg igrališta)
Vijeće jednoglasno donosi
ZAKLJUČAK
Vijeće je suglasno s izvršenjem navedenih aktivnosti na području svojeg Mjesnog odbora tokom 2021. godine, no smatra da bi do kraja 2021. godine u sklopu redovnog održavanja, bilo potrebno dopuniti zeleni pojas s južne strane parkirališta na uglu Derenčinove i Martićeve ulice s još dva grma vrste Juniperus koji nedostaju.

Ad. 6. Plan aktivnosti za mikročipiranje pasa u gradu Zagrebu
Vijeće jednoglasno donosi

ZAKLJUČAK

Jednoglasno se podržava plan aktivnosti za mikročipiranje pasa u gradu Zagrebu u svrhu provjere svih posjednika pasa i s ciljem da svi psi budu označeni mikročipom i upisani u Upisnik kucnih ljubimaca. Obavijest o navedenoj odluci je postavljena na oglasnoj ploči na uvid građanima.
Ad.7. Čišćenje bloka Badel – pitanje nadležnosti)

Točka je obrađena pod točkom 1. Dnevnog reda.
Ad. 8. Uređenje klupa u parku Bartola Kašića (Neven Penzar)

Neven Penzar, podpredsjednik VMO izložio je prijedlog da se klupe u parku Bartula Kašića obnove na način da se u sanaciju, osim Gradskog poduzeća „Zrinjevac“ uključe svi vijećnici MO „Pavle Šubić“, članovi drugih MO i sugrađani koji bi svojim okupljanjem i radom pomogli prozvedbi plana. Prema dogovoru s predstavnicima GP Zrinjevac struganje boje bi GP Zrinjevac provelo za vrijeme suhog vremena, a bojanje vijećnici i građani u danima bez kiše i kada je temperatura najmanje 15 stupnjeva. Zbog povoljne meteorološke prognoze obavljenje radova je predviđeno za tjedan od 18. do 24. listopada, te vikend 30. i 31. listopada.
Neven Penzar i Andrea Vranić su izvijestili o prisustvovanju sastanku organiziranom povodom širenja žohara područjem Donjeg Grada. Na sastanku su izneseni različiti prijedlozi, finalni dogovor je da se pokuša iznaći odgovarajući gradski blok i sredstva da se isproba prijedlog raskuživanja koji uključuje sve stanove stambenog bloka, njegovo dvorišni prostor i okolne ceste.  
Ad. 7. Pitanja i prijedlozi

Nije bilo dodatnih pitanja niti prijedloga, te je sjednica završena u 19:45 sati.
Zapisnik je sastavio:

Roman Roland, član Vijeća
Predsjednica
Vijeća Mjesnog odbora „Pavao Šubić“

Nikolina Hrust, v.r.
KLASA:   026-02/21-002/1793

URBROJ: 251-06-11-111-21-2
Zagreb, 11. listopada 2021.

